Sluipmoord op Charlie Kirk

Op 10 September 2025, is Charlie Kirk, 'n prominente Amerikaanse konserwatiewe aktivis, doodgeskiet op 'n verhoog by die Utah Valley University (UVU) in Orem, Utah. Volgens die universiteit is Kirk in die nek geskiet, deur 'n man van ongeveer 183 meter af hierdie syfer is later hersien na 130 meter, terwyl hy by 'n geleentheid gepraat het.

 Agtergrond 
Voor die gebeurtenis het meer as 6,800 mense 'n petisie onderteken om Kirk se spreekbeurt op kampus te probeer verhoed, met die argument dat dit UVU se waardes sou wanvoorstel en 'n omgewing vir verdelende retoriek sou skep.
links|duimnael|209x209px|Kirk in 2025

 Voorval 
Kirk is om ongeveer 12:10 nm. (Noord-Amerikaanse Bergtydsone) deur die sluipmoordenaar in die nek geskiet. Kirk het op daardie stadium oor bendegeweld gepraat. Hy is spesifiek gevra of hy enige massa-skietvoorvalle ken wat deur 'n transgender sluipskutter gepleeg is. Voordat hy kon antwoord, is hy geskiet.

Hy is daarna deur sy sekuriteitspan van die perseel verwyder en na 'n hospitaal gehaas.

Voormalige Amerikaanse volksverteenwoordiger Jason Chaffetz was tydens die skietvoorval teenwoordig en het verklaar: "Sodra die skoot afgegaan het, het almal plat geval en begin verstrooi en skreeu en gil".

Die Associated Press het om ongeveer 1:45 nm. plaaslike tyd berig dat 'n bron aan hulle gesê het dat Kirk in "'n kritieke toestand" was. 

Om 2:40 nm. plaaslike tyd het President Trump op Truth Social bevestig dat Kirk gesterf het.duimnael|Die president van die Verenigde State, Donald Trump, lewer sy reaksie op die skietery, 10 September 2025

 Reaksies 
Die voorval het onmiddellike nasionale reaksies ontlok. President Donald Trump het na hom verwys as "'n wonderlike ou van bo na onder" en Visepresident JD Vance het na hom verwys as "'n opreg goeie ou en 'n jong vader". FBI-direkteur Kash Patel het verklaar dat agente vinnig ter plaatse sou wees en dat die FBI die ondersoek ten volle ondersteun. Die Departement van Justisie het die voorval ondersoek. 'n Ouer man is deur die polisie in hegtenis geneem, maar daar is later berig dat die polisie vasgestel het dat hy nie die skutter was nie.

 Nasleep 
Op 12 September 2025, is die 22-jarige Tyler Robinson as die sluipskutter geïdentifiseer. Trump het aangekondig dat die verdagte in polisie-aanhouding is nadat sy pa hom oortuig het om homself oor te gee. Die FBI het gesê dat hulle al vir Robinson op 11 September om 10:00 nm. plaaslike tyd in hegtenis geneem het. Die FBI-direkteur sê verder dat die FBI ten minste 11,000 leidrade ontvang het wat almal ondersoek sal word.

 Verwysings 

Kategorie:Sluipmoord
Kategorie:Misdaad in die Verenigde State van Amerika